**ZVEREJNENIE ZÁMERU PREDAJA NEHNUTEĽNOSTI**

Obec Tomášov v súlade s §9 ods. 2 písm. a) a §9a ods. 8 písm. e) zákona č. 138/1991 Zb. o majetku obcí v znení neskorších predpisov zverejňuje zámer predať z dôvodu hodného osobitného zreteľa pozemok nachádzajúci sa v katastrálnom území Tomášov, obec Tomášov, okres Senec a to:

* **geometrickým plánom zameraná parcela registra „C“ KN č. 457/52, druh: orná pôda o výmere 492 m2** **a parcela registra „C“ KN č. 457/105, druh: ostatná plocha o výmere 3 m2.** Obe parcely č. 457/52 a č. 457/105 sú evidované Okresným úradom Senec odborom katastrálnym na liste vlastníctva č. 1874 pre katastrálne územie Tomášov, obec Tomášov, okres Senec

žiadateľovi: HealthWay, s.r.o.

Nová 16, 900 44 Tomášov

IČO: 47 508 523

v zast. Arnold Simonics a Mgr. Zuzana Simonics Albertyová, konatelia

za kúpnu cenu 36 000,- € (slovom: tridsaťšesťtisíc eur), v súlade so Všeobecne záväzným nariadením obce Tomášov o zásadách nakladania s majetkom obce č. 7/2019.

**Dôvodom hodným osobitného zreteľa** je skutočnosť, že na základe uznesenia obecného zastupiteľstva č. 29/2021 zo dňa 21. júna 2021 nadobudla obec Tomášov do vlastníctva parcely spolu o výmere 544 m2 za kúpnu cenu: 36 000,- € (konkr. parcela registra „C" KN č. 457/52, druh pozemku: orná pôda o výmere 510 m2 a novo vytvorená parcela registra „C" KN č. 457/102, druh pozemku: ostatná plocha o výmere 34 m2), pričom podmienkou ich nadobudnutia bolo vyriešenie vlastníckych vzťahov k pamätníku Krížu Svätej Trojice a plánovanému obratisku miestnej komunikácie, ktoré sa nachádzajú na dotknutých parcelách a následný odpredaj nezastavanej zvyšnej časti parc. č. 457/52 za odplatu v hodnote kúpnej ceny 36 000,- € . Uvedená transakcia mala byť pre obec finančne neutrálna. Obchodná spoločnosť HealthWay, s.r.o. v zastúpení konateľa p. Simonicsa dala ešte pred kúpou pozemkov vo výmere 544 m2 v sume 36.000,- obci dňa 28.5.2021 záväzok na odkúpenie zvyšnej nevyužitej časti pôvodnej parc. č. 457/52, k.ú. Tomášov, pričom pozemok na ktorom sa nachádza Kríž Svätej Trojice a plánované obratisko by zostali vo vlastníctve obce, t.j. obec by bezodplatne získala do svojho vlastníctva 49 m2. Po geometrickom zameraní obratiska - parc. č. 457/104 o výmere 18 m2 a parc. č. 457/106 o výmere 5 m2 a pozemku pri Kríži Sv. Trojice - parc. č. 457/102 o výmere 26 m2 nadobudne žiadateľ parc. č. 457/52 a parc. č. 457/105 spolu vo výmere 495 m2 za rovnakú kúpnu cenu 36.000,- €.

Zámer predať nehnuteľnosť je na úradnej tabuli obce Tomášov a na webovej stránke obce Tomášov [www.tomasov.sk](http://www.tomasov.sk) zverejnený od 23.11.2021.

Ing. István Pomichal, PhD.

starosta obce

Zverejnené dňa: 23.11.2021

Zvesené dňa: 9.12.2021